Karl Müller

Karl Müller (7. mai 1877 Kuressaare – 9. september 1935 Tartu) oli Eesti majandusteadlane.

Ta lõpetas 1900. aastal Kuressaare Poeglaste Gümnaasiumi ja õppis aastail 1900–1904 (lõpetas cand. rer. merc. kraadiga) Riia polütehnikumis.

Seejärel oli ta kuni 1918. aastani Simbirski kommertskooli kaubandusteaduslike ainete ja saksa keele õppejõud, 1918. aastal asus Riia polütehnikumi raamatupidamise ja kirjavahetuse dotsendiks, 1919. aastal põgenes Saksamaale. 

20. veebruaril 1922 valiti Karl Müller Tartu Ülikooli raamatupidamise ja kirjavahetuse dotsendi kohusetäitjaks ja 1928 dotsendiks, kellena töötas kuni surmani. 1924–1929 oli ta õigusteaduskonna abisekretär ja 1926–1927 sekretär. Akadeemilise Majandusteaduse Seltsi asutajaliige. Ta suri neeruvähki.

 Kirjandus 
Dots. Karl Müller suri. Kaja, 10. september 1935, nr 213, lk 2.

Kategooria:Eesti majandusteadlased
Kategooria:Tartu Ülikooli õigusteaduskonna õppejõud
Kategooria:Riia Tehnikaülikooli vilistlased
Kategooria:Saaremaa inimesed
Kategooria:Sündinud 1877
Kategooria:Surnud 1935